ایکی دنیزچی قادین و یانلارینداکی ایکی ایت، پاسیفیک اقیانوسوندا ایتدیک‌دن 5 آی سونرا تاپیلدی.
جنیفر اپل و تاسشا فویابا، آدلی دنیزچی‌لر، هاوایی‌دن تاهیتی‌یه دوغرو 3 مین 200 کیلومترلیک سفر اوچون اؤتن پاییزدا یئلکن آچدی.
آنجاق قاییقلاری‌نین موتورو می آیین‌داکی بیر فیرتینادا پوزولدو.
ایکی‌لی، یولا یئلکنله داوام ائتمه قراری آلدی؛ لاکین بورادا دا ایشلر یولوندا گئتمه‌دی.
تاهیتییه وارماغی پلانلاشدیردیق‌لاری مدت ایکی آیی گئچینجه، یاردیم چاغریسی قراری آلدی‌لار.
ایکی قادین و یانلارینداکی ایتلر، ژاپنون 900 کیلومتر گونئی دوغوسوندا قورتاریلدی.
قورتارما آنلاری آمریکا دنیز گوج‌لری طرفین‌دن گؤرونتولندی و یوتیوب اوزرین‌دن پایلاشیلدی.
جنیفر اپل آدلی دنیزچی او آنلاری،
"حیاتیمیز قورتولدو. یاشادیغیم تام بیر راحاتلاما ایدی" دئیه دانیشدی.
بئش آی عرضینده حیاتدا قالابیلمه‌لری‌نین، ایکی قادینین یان‌لارینا بیر ایل یئته‌جک قدر یئیه‌جک آلما‌لاری و سو تآریندیریجی داشیما‌لاری سایه‌سینده اولدوغو آچیقلاندی.
